มี เพศสัมพันเมื่อวันที่4 กพ. ไม่ใส่ถุงไม่ได้หลั่งในเลย แฟนก็จัดการตัวเองไป4รอบแล้วก็ปัสสาวะก่อนมีเพศสัมพัน ปจด.ล่าสุดเมื่อวันที่24 มก. กินยาคุม28เม็ดตลอดไม่เคยลืม กินมาได้ประมาณ 3-4 แผงแล้ว อยู่ๆมาวันที่14 มีเลือดออกมานิดหน่อย สีน้ำตาล เครียดมากว่าจะท้อง เพราะอาจเป็นเลือดล้างหน้าเด็กหรือเป็นเพียงแค่เลือดกระปริบกระปอยจากการทานยาคุม หรือเป็นโรคร้าย แต่ดิฉันไม่เคยเลือดออกแบบนี้เลยค่ะ ตอนเลือดออกก็มาเวลาซะเหมาะเจาะเหลือเกิน เครียดมากค่ะว่าจะท้องไหมคะ
สวัสดีค่ะการกินยาคุมกำเนิดแบบแผงรายเดือนจำนวน 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้หากกินยาคุมกำเนิดต่อเนื่อง โอกาสตั้งครรภ์มีได้น้อยมากๆ น้อยกว่า 1% โดยการที่มีเลือดออกมาเล็กน้อยระหว่างรอบเดือนนั้น อาจจะเป็นผลข้างเคียงของยาคุมกำเนิดซึ่งควรออกน้อยๆ และออกติดต่อกันไม่นาน ไม่ควรเกิน 7 วัน หรือเป็นเลือดออกจากสาเหตุที่เป็นโรคอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบแนะนำสังเกตอาการ ถ้าเลือดยังออกมาต่อเนื่อง แม้จะกระปริดกระปรอย แต่ออกติดต่อกันเกิน 7 วันแล้ว ควรไปพบแพทย์เพื่อตรวจเพิ่มเติมต่อไป